
Teitl Swydd – Cynghorydd Trais Teuluol Annibynnol (IDVA)


	Oriau Gwaith
	Llawn amser 37.5 awr yr wythnos

	Cyflog:
	£33,130.50 y flwyddyn


	Yn Atebol i:
	Arweinydd tîm IDVA/Y Pennaeth Gwasanaethau

	Swyddogaeth
	Cynnig gwasanaeth rheng flaen o safon i ddioddefwyr trais teuluol, ynghyd â chyflawni gwasanaeth i’r rheiny sydd mewn mwyaf o berygl. Gweithio gan gydymffurfio gyda fframwaith aml-asiantaeth gan gynnwys y MARAC, y system Cyfiawnder Troseddol ac ymatebion partneriaeth leol i drais teuluol. 



	Rôl y Swydd






Cefnogi Cyflawni 
· Adnabod ac asesu risgiau ac anghenion dioddefwyr trais teuluol gan ddefnyddio rhestr wirio adnabod risgiau sy’n seiliedig ar dystiolaeth.
· Canolbwyntio ar a blaenoriaethu achosion risg uchel a chynnig gwasanaeth ymyrraeth mewn argyfwng rhagweithiol a thymor byr i ganolig drwy gynllunio diogelwch unigol a chymorth personol.
· Gweithio gyda dioddefwyr trais teuluol risg uchel i’w cynorthwyo i fanteisio ar wasanaethau i ddiogelu nhw a’u plant.
· Eirioli dros ddioddefwyr risg uchel gydag asiantaethau sy’n gallu helpu i fynd i’r afael â’r trais teuluol drwy: 
· Deall rôl yr holl wasanaethau statudol ac anstatudol perthnasol sydd ar gael i ddioddefwyr trais teuluol a sut mae eich rôl chi yn berthnasol iddyn nhw.
· Cynnig eiriolaeth, cymorth emosiynol ac ymarferol a gwybodaeth i ddioddefwyr gan gynnwys gwybodaeth ynghylch dewisiadau cyfreithiol, tai, iechyd a chyllid. 
· Cydweithio’n uniongyrchol gyda’r holl bartneriaid asiantaeth allweddol i fynd i’r afael â diogelwch dioddefwyr risg uchel a sicrhau caiff eu cynlluniau diogelwch eu cydlynu, yn enwedig drwy’r MARAC.  
· Cydweithio’n uniongyrchol gydag asiantaethau cyfiawnder troseddol i eirioli ar ran y dioddefwr, hysbysu’r dioddefwr ar y cynnydd a mynd i’r afael â’u diogelwch drwy gydol y broses cyfiawnder troseddol. 
· Rheoli baich achos gan sicrhau bod pob cleient yn derbyn y gwasanaeth priodol sy’n diwallu eu hanghenion personol. 
· Cefnogi grymuso’r cleient a’u cynorthwyo i adnabod nodweddion a dynameg trais teuluol a’u cefnogi i wella ac ailgydio yn eu bywydau. 
· Deall strwythurau partneriaeth aml-asiantaeth a gweithio mewn sefydliad aml-asiantaeth, a fyddai’n golygu cymryd rhan yn y MARAC. Cyfrannu tuag at ymyriadau a chynorthwyo gyda llunio cynllun i amddiffyn dioddefwyr ac unrhyw blant, gan gynnal rôl annibynnol ar ran eich cleient, a sicrhau bod eu diogelwch nhw’n ganolog i unrhyw ymateb.  
· Cynnal a chadw cofnodion rheoli achosion cyfrinachol a chyfrannu tuag at wybodaeth monitro, gwerthusiadau ac adroddiadau ar gyfer y gwasanaeth. 
· Cefnogi cydweithwyr ac asiantaethau partner, drwy godi ymwybyddiaeth ac eiriolaeth sefydliadol er mwyn cynnig y gwasanaeth gorau posibl i ddioddefwyr trais teuluol. 
· Parchu a gwerthfawrogi amrywiaeth y gymuned y mae’r gwasanaeth yn gweithio ynddi a chydnabod anghenion a phryderon ystod amrywiol o oroeswyr gan sicrhau bod y gwasanaeth yn hygyrch i bawb. 

Cydweithio gydag eraill a chryfhau’r symudiad 
· Cyfarch ymwelwyr a galwyr, ymdrin â’u hymholiadau a’u cyfeirio at y bobl briodol neu asiantaethau sy’n fwy perthnasol. 
· Gallu cyfleu gwaith DASU a’r athroniaeth ynghlwm ag o i’r rhanddeiliaid. 
· Cynnal a diweddaru cronfeydd data defnyddwyr gwasanaeth a rhanddeiliaid.
· Cynnal chwiliadau i ddod o hyd i’r wybodaeth angenrheidiol.

Cyfraniad strategaeth 
· Cyfrannu tuag at ddatblygu cynlluniau strategol a chyflawni DASU.
· Bod yn gyfarwydd gyda strategaethau presennol Cymru a’r DU ar gyfer trais yn erbyn merched a thrais teuluol.

Prif Ddyletswyddau  

· Diogelu defnyddwyr, staff, gwirfoddolwyr ac adeiladau pob amser, ynghyd â chadw cofnodion a gwybodaeth eraill yn gyfrinachol. 
· Cynnal hawliau’r dioddefwyr ac asesu anghenion plant a merched yn rhagweithiol er mwyn sicrhau eich bod yn mynd i’r afael ag unrhyw risgiau / anghenion sydd wedi’u hadnabod, gan roi sylw llawn i’r polisi Diogelu Plant a Diogelu Oedolion.  
· Cynnal a chadw cofnodion eglur a digonol o’r gwaith sydd wedi’i gyflawni, a llunio adroddiadau ar raglenni gwaith a gweithgareddau fel sy’n ofynnol gan y Prif Weithredwr.
· Bod yn gyfrifol dros ddysgu a datblygu personol a chaffael yr wybodaeth ddiweddaraf ar ymchwil, deddfwriaethau perthnasol, polisïau ac arferion, a llenyddiaeth eraill sy’n berthnasol i’r rôl. 
· Cyflawni gwaith goruchwylio a hyfforddi a chymryd rhan mewn cyfarfodydd pan fo angen, ynghyd â chynorthwyo gyda datblygu gwasanaethau yn unol â’r cynlluniau datblygu y cytunwyd arnyn nhw.
· Derbyn cyfarwyddyd ar brosiectau a blaenoriaethau gan eich rheolwr llinell, a allai amrywio o bryd i’w gilydd.
· Cyflawni tasgau prosesu geiriau, ffeilio a thasgau gweinyddol sy’n angenrheidiol i gydymffurfio gyda’r swydd ddisgrifiad.
· Gweithio gan gydymffurfio gyda gwerthoedd, polisïau ac arferion DASU Gogledd Cymru.
· Sicrhau bod DASU yn cydymffurfio gyda’r ddeddfwriaeth a’r arfer gorau o ran diogelu data ar gyfer cofnodion â llaw ac ar gyfrifiaduron, rheoliadau iechyd a diogelwch, a gofynion cydraddoldeb ac amrywiaeth.
· Bod yn gyfrifol am gyflawni unrhyw ddyletswyddau eraill sy’n briodol i’r swydd.

Manyleb Person 


Hanfodol

· Cymhwyster SAFELIVES IDVA. 
· O leiaf blwyddyn o brofiad o gyflawni gwasanaethau i ddioddefwyr sydd wedi’u heffeithio gan Drais Teuluol.
·    Meddu ar wybodaeth ddamcaniaethol ac ymarferol o gywiriadau cyfiawnder sifil a throseddol ar gyfer dioddefwyr trais teuluol a’u plant.
·   Profiad o ysgrifennu adroddiadau i gyrff 3ydd parti a sefydliadau perthnasol, gan amlygu meysydd cymorth allweddol sydd eu hangen a darparu gwybodaeth ystadegol berthnasol er dibenion monitro 
· Profiad o asesiadau risg trais teuluol ac atgyfeiriadau MARAC. 
· Profiad o weithio gyda defnyddwyr gwasanaeth mewn argyfwng 
·    Profiad o eirioli ar ran cleientiaid bregus. 
·    Profiad o gynllunio a chyflawni gwasanaethau i bobl fregus mewn amgylchedd cefnogol. 
·    Profiad o ymgysylltu defnyddwyr gwasanaeth yn weithredol wrth gynllunio, monitro a gwerthuso gwasanaethau.
· Profiad o weithio’n effeithiol fel rhan o dîm.
·    Y gallu i ddeall effeithiau trais ar blant.
·    Gwybodaeth o weithdrefnau diogelu plant ac oedolion.
·    Dealltwriaeth o seilwaith cymorth Trais Teuluol a sut i fanteisio ar wasanaethau. 
· Gwybodaeth a dealltwriaeth o drawma a sut mae’n effeithio ar unigolion
·    Y gallu i gyfathrebu’n sensitif gydag unigolion allai fod mewn trallod mewn ffordd sy’n ystyriol o drawma.
·    Meddu ar yr wybodaeth a’r gallu i hwyluso prosesau cyfryngu.  
· Gwybodaeth o’r systemau budd-daliadau lles.
·    Y gallu i gyfleu cymhlethdodau Trais Teuluol.
·    Y gallu i gyfathrebu’n effeithiol ar lafar ac yn ysgrifenedig gyda’r grŵp cleient ac ystod eang o asiantaethau. 
·    Y gallu i weithio’n effeithiol o dan bwysau 
·    Y gallu i flaenoriaethu a rheoli gwaith eich hun yn effeithiol. 
· Llythrennedd cyfrifiadurol a’r gallu i ddefnyddio technoleg gwybodaeth. 
· Dwyieithog yn y Gymraeg a’r Saesneg, ar lafar ac yn ysgrifenedig.  



Dymunol
. 
· Profiad o oruchwylio a rheoli staff.
· Profiad o gyflawni gwasanaethau i ddioddefwyr sydd wedi’u heffeithio gan Drais Teuluol 
· Profiad o systemau monitro a gwerthuso.
· Gwybodaeth arbenigol o iechyd meddwl, camddefnyddio sylweddau neu faterion magu plant. 










RHINWEDDAU PERSONOL, AGWEDD A CHYFLWYNIAD 
Mae’n ddymunol bod deiliad y swydd yn meddu ar y rhinweddau canlynol:

Ymrwymiad tuag at arfer gwrth-wahaniaethol
Yn gallu asesu eu perfformiad eu hunain yn feirniadol a myfyrio ar eu harfer eu hunain  
Dibynadwy a theilwng o ymddiriedaeth 
Effeithlon a phrydlon 
Cyson a hyblyg – yn gallu ymdopi gyda gofynion newidiol a chystadleuol
Yn gallu meddwl yn greadigol a dangos blaengarwch 
Dull anfeirniadol a di-gyfarwyddeb tuag at rymuso goroeswyr ynghyd â’r gallu i ddeall anghenion unigol y cleientiaid

Cyfrifoldebau Corfforedig 

Dydy’r rhestr o ddyletswyddau a chyfrifoldebau uchod ddim yn gyflawn: bydd disgwyl i’r deiliaid swydd gyflawni gwaith o lefel a chyfrifoldeb tebyg pan fydd gofyn iddyn nhw wneud hynny.

Sicrhau eich bod yn ymwybodol o’r holl weithdrefnau, polisïau, gwerthoedd a chodau ymddygiad proffesiynol sefydliadol diweddaraf a chydymffurfio gyda nhw yn ogystal â chynnal safonau arfer gorau.

Cydymffurfio gyda’r holl reolau Iechyd a Diogelwch priodol a chymryd gofal rhesymol i hybu’ch iechyd a’ch diogelwch chi ac eraill.

Gweithredu mewn modd sy’n cynnal ac yn hyrwyddo Polisi Cyfleoedd Cyfartal DASU, sydd â’r nod o sicrhau caiff pawb eu trin yn gyfartal a bod modd i bawb fanteisio ar waith a gwasanaethau.

Gweithio mewn ffordd effeithiol, effeithlon ac economaidd ac awgrymu a gweithredu ffyrdd gwell o weithio pan fo’n bosibl.

Gwybodaeth ychwanegol:

Bydd angen Uwch Wiriad Gwasanaeth Datgelu a Gwahardd ar gyfer y swydd hon.
Bydd gofyn i’r ymgeisydd llwyddiannus gytuno i fod yn rhan o rota ar alw DASU.  

I wybod mwy, neu i holi am ffurflen gais, ewch i wefan DASU dasunorthwales.co.uk neu e-bostiwch Jack.Roberts1@dasunorthwales.co.uk

